钦定古今图书集成/明伦汇编/官常典/第202卷 > 陆元方
## 钦定古今图书集成/明伦汇编/官常典/第202卷 > 陆元方

按《唐书》本传：“元方，字希仲，苏州吴人，陈给事黄门侍
郎琛之曾孙。伯父柬之，善书名家，官太子司议郎。元
方初明经，后举八科皆中，累转监察御史。武后时，使
岭外，方涉海，风涛惊壮，舟人惧，元方曰：‘吾受命不私，
神岂害我’？趣使济，而风讫息。使还，除殿中侍御史，擢
凤阁舍人、秋官侍郎。为来俊臣所陷，后置不罪。迁鸾”
台侍郎、同凤阁鶭台平章事。坐附会李昭德，贬绥州
刺史。擢天官侍郎，兼司卫卿。或言其荐引皆亲党，后
怒，免官，令白衣领职。元方荐人如初，后召让之，对曰：
“举臣所知，不暇问仇党。”又荐其友崔元𬀩有宰相才。
后知无他，复拜鸾台侍郎、同凤阁鸾台平章事。后尝
问外事，对曰：“臣备位宰相，大事当白”奏，民间碎务，不
敢以闻。忤旨，下除太子右庶子，进文昌左丞，卒。元方
素清慎，再执政，每进退群臣后，必先访问，外秘莫知。
临终，取《奏槁》焚之，曰：“吾阴德在人，后当有兴者。”又曰：
“吾当寿，但领选久，耗伤吾神。”有一柙生平所缄钥者，
殁后家人发之，乃前后诏敕。赠越州都督。诸子皆美
才，而象先、景倩、景融尤知名。